WikipediA 


Iwerzhoneg 


An iwerzhoneg ( Gaeilge ) zo unan eus ar yezhoù gouezelek, 

komzet en Iwerzhon. En Iwerzhon e ra an dud na blij ket ar Iwerzhoneg 

yezh-se dezho gant an anvadur 'Gaelic' (Gouezeleg), met gant 

ar yezhoniourien ha gant Bonreizh Iwerzhon ez eo — 

iwerzhoneg a vez graet anezhi peurvuiañ. Ober gant an anv K 0 mzet e' 

gouezeleg a c’hell lakaat da faziañ ha da gemmeskañ gant 

gouezeleg Skos, ur yezh kar komzet e Bro-Skos. - 

Niver a 

Komzet e vez iwerzhoneg en enezenn a-bezh, e Republik yezherien: 

Iwerzhon ( Poblacht na hÉireann, Republic of Ireland), hag_ 

ivez e Hanternoz Iwerzhon ( Tuaisceart na hÉireann, Renkadur: 
Northern Ireland). Yezh vroadel ha yezh oñsiel gentañ ar Familh yezh: 
Republik eo, hervez ar Vonreizh. 


Iwerzhon, Rouantelezh 
Unanet Breizh-Veur ha 
Norzhiwerzhon 


1,6 milion en holl, 70 000 
anezho a ra gant ar yezh 
bemdez 

Indezeuropek 

Keltieg 

Gouezelek 

Iwerzhoneg 


Statud ofisiel 

Iwerzhon, Unaniezh 

Yezh ofisiel: Eur 0 P a (adalek 2007> ' 
anavezet e 

Norzhiwerzhon 

Akademiezh: Foras na Gaeilge 

Kodoù ar Yezh 


ISO 639-1 


ga 

ISO 639-2 


gle 

ISO 639-3 


gle 

SIL: 

GLE 


Istor 


Gant ar gresiane g hag al latin ez eo an iwerzhoneg unan eus ar yezhoù skrivet koshañ a zo en Europa, 
peogwir e kaver skridoù iwerzhonek kerkent hag ar c’hwec’hvet kantved. "Amra Choluim Cille", ur skrid 
diwar-benn buhez sant Colm Cille, eo ar skrid koshañ a zo deuet betek ennomp hiziv ; eus ar bloavezh 597 
eo. 

E 1366 e voe embannet "Statudoù Cill Chainnigh" (e saozneg, Kilkenny), al lezennoù kentañ, savet gant ar 
Saozon o doa aloubet Iwerzhon, a-enep an implij eus an iwerzhoneg gant an drevadennerien saoz, a zeue 
muioc’h-mui da vezañ heñvel ouzh tud ar vro. Pa fellas d’ar roue saoz Herri VIII bezañ "roue Iwerzhon" 
ivez, e 1541, e voe ret lenn an embannoù en iwerzhoneg dirak dileuridi an drevadennerien er parlamant e 
Dulenn. 










E dibenn an 19vet kantved ne chome ket kalz a dud o komz iwerzhoneg er vro ken, goude Naonegezh vras 
ar bloavezhioù 1845 - 1849, pa varvas tremen ur milion a dud gant an naon, an darn vrasañ anezho tud 
diwar ar maez hag iwerzhonegerien anezho. Er skolioù e voe berzet an iwerzhoneg, adalek 1831. Muioc’h- 
mui e veze implijet ar saozneg gant tud ar vro, ha gant ar vroadelourien. E niveridigezh 1891 ne oa nemet 
3% eus ar vugale 3-4 bloaz a rae gant an iwerzhoneg. 

Stad ar yezh 


Pa zeuas Iwerzhon da vezañ ur stad dieub e 1922 e teuas an iwerzhoneg da vezañ yezh ofisiel, ha rediet e 
voe an holl skolidi d'e zeskiñ er skolioù kentañ hag eil derez. Daoust m’eo yezh oñsiel ha yezh vroadel n’eo 
ket gwall implijet an iwerzhoneg er vro. Met er bloavezhioù diwezhañ eo bet gwellaet kalzik stad ar yezh. 
Abaoe 1996 ez eus ur chadenn skinwel en iwerzhoneg, "TG4", hag abaoe miz Ebrel 2003 ez eus ur gazetenn 
bemdeziek, "Lâ" (An Deiz) hag a zo embannet en hanternoz Iwerzhon. Skingomzoù zo ivez : Raidiô na 
Gaeltachta, a skign en iwerzhoneg en enezenn a-bezh, Raidiô na Life, ur skingomz lec’hel e Dulenn ; ha bep 
sul e c’heller prenañ ur gazetenn sizhuniek en iwerzhoneg Foinse (stivell). 

E miz Gouere 2003 en doa parlamant Iwerzhon degemeret ul lezenn nevez evit kas an iwerzhoneg war-raok, 
al "Lezenn war ar Yezhoù Ofisiel, 2003". Evit gouzout hiroc’h, en iwerzhoneg pe e saozneg, e c’hellit mont 
da welet [1] (http://www.pobail.ie). 

Anavezet eo an iwerzhoneg ent-ofisiel en Hanternoz Iwerzhon ivez, abaoe Emglev Gwener ar Groaz, 
skoulmet e 1998, hag a ro anaoudegezh ivez da skoteg Ulad (n’eo ket ali an holl da c’houzout daoust hag ur 
yezh pe ur rannyezh eo skoteg Ulad). 

D'an 13 a viz Mezheven 2005 e oa bet divizet gant Unaniezh Europa anavezout an iwerzhoneg da yezh 
ofisiel: ar 21añ yezh ofisiel e vo, adalek ar lañ a viz Genver 2007. 

Gaeltacht 


Gaeltacht a reer eus ar c’hornioù-bro m’eo an iwerzhoneg ar yezh komzet 
pennañ enno. En em astenn a ra ar gouezelegva-se e Conamara, er c’hornôg da 
gêr Gaillimh/Ga/way, e kontelezh Dün na nGall /Donegal er gwalarn, hag e 
ledenez An Daingean e kontelezh Ciarra VKerry, dreist-holl. Takadoù bihanoc’h 
zo c’hoazh e kontelezhioù Korkig /Cork, Maigh Eo /Mayo, Port 
Lairg e/Waterford ("An Rinn") ha M i/Meath. 

Yezhoniezh 


Evit ar re na ouzont ket ar yezh e seblant an doare-skrivañ bezañ kemplezh- 
spontus ! Pa gomprener ar reolennoù anezhi avat, e teu un tamm poell d’an 
doare-skrivañ-se. Un tired lemm ('), anvet sineadh fada (pe berraet da fada 
hepken), a gaver war vogalennoù evit merkañ o hirder. Diazezet eo kalz 
reolennoù yezhadur war meizad ar vogalennoù "ledan" (a, o, u, â, 6 hag ü) ha "strizh" (i, e, i hag é), ha daou 
zoare kemmadur a zo. Diforc’hioù bras a-walc’h zo etre ar rannyezhoù a gomzer er c’hornôg, en hanternoz, 
hag er mervent, evel ma vez e brezhoneg. Diazezet eo ar yezh skrivet unvan war rannyezh ar mervent 
kentoc’h. 

Er bloavezhioù 1940 e voe embannet gant gouarnamant Iwerzhon reolennoù ar yezh skrivet unvan, "an 
Caighdeân Oifigiüil", a eeunas reizhskrivadur kalz gerioù. Lizherennoù na vezent ket distaget a voe 
paouezet da skrivañ, hag eeunaet e voe an doare d'aroueziañ distagadur ar vogalennoù. Da skouer : 























Gaedhilge => Gaeilge, "an iwerzhoneg" 

Lughbhaidh => Lü, anv ur gontelezh ( Louth e saozneg) 
biadh => bia, "boued" 


Doare-skrivañ 


Betek an ugentvet kantved e veze implijet, er skridoù moullet, ur stumm 
lizherennoù ispisial evit an iwerzhoneg, deuet eus al lizherennoù a veze 
implijet er Grennamzer dre Europa a-bezh gant ar venec’h a adskrive 
dornskridoù latin. En ugentvet kantved avat e voe kroget d'ober gant al 
lizherennoù moull a reer ganto e saozneg pe e brezhoneg ha hiziv ez eo 
an doare-se a vez implijet. 


5AelAc 

ar ger Gaeiach (iwerzhonat, 
gouezelek) skrivet gant ar font 

clô Gaelach 


Gerioù iwerzhonek implijet evit komz eus 
Iwerzhon 


Un toullad gerioù iwerzhonek zo tremenet er saozneg evit komz eus buhez Iwerzhon hiziv ha kavet e vezont 
bremañ en holl yezhoù: 

■ Uachtarân na hÉireann [' U 0 xtv 0 rva: nv nva ' he: r i anvj, [OUc’h-tar-AN na HEI-ran] 
(Prezidant Iwerzhon) 

■ Taoiseach [tu: Jox], [Tl-chac’h] (Kentañ Ministr) 

■ Dâil Éireann [dva:N 'e:rt 0 nv], [dal E-ran] (Parlamant Iwerzhon) 

■ Seanad Éireann [' Jan y od v ' e: r t an v], [CHE-nad E-ran] (Sened Iwerzhon) 

■ Éire [' e: r 1 0 ], [Ei-ra] (anv iwerzhoneg ar vro, hag anv ar stad abaoe 1937) 

■ Radio Teiliñs Éireann [' rad 1 0 ' tt sN aft i: J ' e: r1 0 n], [RA-dio TE-le-fich El-rin] (skinwel 
broadel Iwerzhon, RTÉ) 

■ Fianna Fâil [,U'\er\e 'fo:N], [Fl-enafol] (arstrollad politikel brasañ en Iwerzhon, adalveze 
anv kement ha "Soudarded an Tonkadur", pe "Soudarded Iwerzhon" dre zeveradur) 

■ Fine Gael [ ' f f in f 0 ' ge: 1 y], [Fl-ne gel] (an eil strollad brasañ, a dalvez e anv kement ha 
"Familh ar Ouezeled".) 

■ Sinn Féin [Jinf f J e: n J], [chin fein] (strollad politikel en enezenn a-bezh, adalvez e anv 
kement ha "Ni Hon-unan") 

■ bodhrân /' baura: n/, [BAO-ran] (doare taboulin) 

■ poitfn [' pvot J i: n], [PO-tyin] (doare lambig) 

■ céilf [' ce: IJ i: ], [KEI-li] (fest gant dañsoù ha sonerezh hengounel) 


Yezh ar sinoù 

■ Ar re vouzar a ra gant Yezh ar Sinoù Iwezhonek. 

Levrlennadurezh 


■ Arzel Even, Istor ar Yezhoù Keltiek, Hor Yezh 

■ Jorj Abhere-Gwegen, An iwerzhoneg o skediñ en-dro, Al Liamm] niv. 374 







Liammoù diavaez 


■ an doare-skrivañ hengounel [2] (http://www.evertype.com/alphabets/irish-gaelic.pdf) (e 
saozneg ) 

■ gouarnamant Iwerzhon (Gaeltacht) [3] (http://www.pobail.ie) 

■ Foras na Gaeilge[4] (http://www.forasnagaeilge.ie) 

■ Daltai na Gaeilge [5] (http://www.daltai.com/home.htm) 

■ Conradh na Gaeilge [6] (http://www.cnag.ie) 

■ Comhdhâil na Gaeilge [7] (http://www.gaelport.com) 

■ iwerzhoneg e Hanternoz Iwerzhon [8] (http://www.pobal.org) 


- Porched ar yezhoù hag ar skriturioù - Adkavit pennadoù Wikipedia a denn d'ar yezhoù. 


Adtapet diwar « https://br.wikipedia.Org/w/index. php?title=lwerzhoneg&oldid=1580813 » 

